കെ. കേളപ്പന് സ്മൃതി ദിനം ആചരിച്ചു ചെറുതോണി: മലബാര് മാപ്പിള കലാപ രക്തസാക്ഷി സമിതിയുടെയും ക്ഷേത്ര സംരക്ഷണ സമിതിയുടെയും നേതൃത്വത്തില് കേരളഗാന്ധി കെ. കേളപ്പന് 50ാമത് സ്മൃതി ദിനം ആചരിച്ചു. തൊടുപുഴ ആര്.എസ്.എസ് കാര്യാലയം, നെടുങ്കണ്ടം ബി.എം.എസ് ആഫീസ്, അടിമാലി എന്.എസ്.എസ് കരയോഗ ആഫീസ്, വണ്ടിപ്പെരിയാര് ആര്.എസ്.എസ് കാര്യാലയം, വണ്ടന്മേട് കൊച്ചറ സംഘസ്ഥാന്, ചക്കുപള്ളം അണക്കര സംഘസ്ഥാന്, കുമളി സംഘസ്ഥാന് തുടങ്ങി വിവിധ സ്ഥലങ്ങളില് നടന്ന സ്മൃതി ദിനാചരണത്തില് അയ്യപ്പസേവാ സമാജം ദേശീയ വൈസ് പ്രസിഡന്റ് സ്വാമി അയ്യപ്പദാസ്, തപസ്യ സംസ്ഥാന പ്രസിഡന്റും ഹിന്ദു ഐക്യവേദി ജില്ലാ സംഘടനാ സെക്രട്ടറിയുമായ പി.ആര്. കണ്ണന്, ആര്.എസ്.എസ് ജില്ലാ ബൗദ്ധിക് പ്രമുഖ് കെ.ജി. അനൂപ്, ആര്.എസ്.എസ് വിഭാഗ് പ്രചാര് പ്രമുഖ് അജി കുളത്തുങ്കല്, ആര്.എസ്.എസ് വിഭാഗ് സംഘചാലക് കെ.എന്. രാജു, കുമളി ഖണ്ഡ് കാര്യവാഹ് ജിനീഷ്, പീരുമേട് ഖണ്ഡ് കാര്യവാഹ് ഇളയരാജ, സഹകാര് ഭാരതി സംസ്ഥാന സമിതിയംഗം എസ്. പത്മഭൂഷന്, മലബാര് മാപ്പിള കലാപ രക്തസാക്ഷി അനുസ്മരണ സമിതി ഇടുക്കി ജില്ലാ ഉപാദ്ധ്യക്ഷന് പി.ജി. ഹരിദാസ്, സമിതി അംഗം വി.കെ. ബിജു, കാര്യദര്ശി ഒ.കെ. സജയകുമാര്, ഹരി ആര്. വിശ്വനാഥ് തുടങ്ങി നിരവധി പേര് പങ്കെടുത്തു.